સ્ટીફન હોકીંગે બ્રહ્માંડ(Universe)ની વાતો કરી છે. આ બ્રહ્માંડ ક્યારે સર્જાયું? કેવી રીતે સર્જાયું? “A Brief History of Time” નામના એમના અતિ પ્રખ્યાત પુસ્તકમાં એમણે આની ચર્ચા કરી છે. સમય સમયે એ પોતાની Theory બદલતા રહ્યા, ક્યારેક ઈશ્વરનું અસ્તિત્વ નકારીને વાતો કરી, અને ક્યારેક આગળ ન વધી શકાય ત્યારે ઈશ્વર જેવું કંઇક તો છે એનો સ્વીકાર કરીને, નવી નવી Theory આપતા રહ્યા. Big bang, Black holes વગેરેની ચર્ચા અહીં ન કરતાં એટલું જ કહીશ કે એમની આ બન્ને Theories પણ વિજ્ઞાનની કડક કસોટીમાંથી સાંગોપાંગ ખરી ઉતરી નથી. જ્યારે નરાસિંહે માત્ર એટલું જ કહ્યું, “અખિલ બ્રહ્માંડમાં એક તું શ્રી હરિ, જૂજવે રૂપ અનંત ભાસે”. એક જ પંક્તિમાં Expanding Universe ની વાત કહી દીધી. એણે તો સમજાવી દીધું જ છે કે તું જ શક્તિ છે, અને તું જ શક્તિ પેદા કરનાર તત્વ છે, તારા સિવાય આ અનંત બ્રહ્માંડ (Infinite Universe) પેદા કરવાની શક્તિ અને એના માટે જરૂરી તત્વ ક્યાંથી મળે?